**Dyddiad cyhoeddi:** 10 Chwefror 2023

**Cais Rhyddid Gwybodaeth**09/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

**Yn ddiweddar yn y flwyddyn neu ddwy ddiwethaf, rydych chi wedi ychwanegu cyhoeddiadau awtomatig “parth” ar gyfer trenau GWR sy’n galw yn eich gorsafoedd. Dyma'r cyhoeddiadau sy'n dweud wrthych chi pa barth sydd ar gyfer dosbarth safonol a dosbarth cyntaf a mannau beiciau a mannau i gadeiriau olwyn ac ati. Rwyf wedi clywed si bod GWR wedi talu i chi wneud y recordiadau newydd hyn a'u hychwanegu at eich system. Felly, o dan Ddeddf Rhyddid Gwybodaeth 2000, rhowch wybod i ni a wnaeth First Greater Western Limited (GWR) dalu i chi ychwanegu’r cyhoeddiadau “parth” awtomatig newydd at eich system Worldline yng ngorsafoedd TrC sy’n cael eu gwasanaethu gan drenau GWR. Os felly, nodwch gyfanswm yr arian a dalodd i chi am hyn.**

**YMATEB**

**Cwestiwn 1**

Ni chafodd Trafnidiaeth Cymru daliad gan GWR i wneud y gwaith hwn – aeth GWR yn syth i Worldine.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".